
AI-generated content may be incorrect.]คำถามที่พบบ่อย (Frequently Asked Questions: FAQ) 
เกี่ยวกับการปรับปรุงหลักเกณฑ์การให้บริการด้านการจัดการกองทุนส่วนบุคคล
1.  หลักเกณฑ์ที่ปรับปรุงมีผลให้ผู้ประกอบธุรกิจที่ให้บริการกองทุนส่วนบุคคล (PF) รูปแบบใดที่จะต้องปฏิบัติตามหลักเกณฑ์ดังกล่าว
	ผู้ประกอบธุรกิจที่ให้บริการ PF ทุกรูปแบบ ทั้งรูปแบบ traditional รูปแบบ standard portfolio private fund (PFS) หรือรูปแบบอื่นใด จะต้องปฏิบัติตามหลักเกณฑ์นี้ โดยมีข้อกำหนดและรายละเอียดเพิ่มเติม
ที่แตกต่างกันตามรูปแบบที่ให้บริการ
2.  เกณฑ์การวัดผลการดำเนินงานและการเปิดเผยผลการดำเนินงานของกองทุนส่วนบุคคลตามภาคผนวก 1 แนบท้ายประกาศที่ สน. 48/2567 บังคับใช้กับ PF ทุกรูปแบบหรือไม่
	เกณฑ์ดังกล่าวมีผลใช้บังคับกับ PF ทุกรูปแบบ โดยมีข้อกำหนดและรายละเอียดเพิ่มเติมที่แตกต่างกันตามรูปแบบที่ให้บริการ เช่น การให้บริการในรูปแบบ PFS จะต้องกำหนดตัวชี้วัด (benchmark) เพื่อใช้เปรียบเทียบกับผลการดำเนินงาน แต่ PF รูปแบบ traditional จะไม่กำหนด benchmark ก็ได้ เป็นต้น
3.  หากลูกค้าประสงค์จะให้ผู้ประกอบธุรกิจนำเสนอผลการดำเนินงานของกองทุนในรูปแบบเฉพาะหรือใช้ดัชนีชี้วัด (benchmark) แตกต่างจากที่หลักเกณฑ์กำหนด ผู้ประกอบธุรกิจสามารถนำเสนอเฉพาะรูปแบบ
ที่ลูกค้าประสงค์ได้หรือไม่
	ผู้ประกอบธุรกิจจะต้องวัดผลการดำเนินงานและเปิดเผยข้อมูลดังกล่าวตามที่หลักเกณฑ์กำหนดเป็นมาตรฐานเบื้องต้นให้ลูกค้าทราบ โดยผู้ประกอบธุรกิจอาจวัดผลการดำเนินงานหรือเปิดเผยผลการดำเนินงานหรือข้อมูลอื่นๆ นอกเหนือจากที่หลักเกณฑ์กำหนดได้ โดยตั้งอยู่บนพื้นฐานของความเป็นธรรม ถูกต้อง สมบูรณ์ และสม่ำเสมอ พร้อมทั้งเปิดเผยสมมติฐานและเหตุผลอย่างชัดเจน
	ทั้งนี้ แนวทางในการกำหนดตัวชี้วัดตามข้อ 4.7 ภาคผนวก 1 แนบท้ายประกาศที่ สน. 48/2567 เป็นเพียงแนวทางในเบื้องต้นเท่านั้น หากผู้ประกอบธุรกิจพิจารณาแล้วว่าการใช้ดัชนีชี้วัดที่แตกต่างออกไปจากแนวทางดังกล่าวมีความเหมาะสมและสอดคล้องกับนโยบายการลงทุน ผู้ประกอบธุรกิจสามารถเลือกใช้ดัชนีชี้วัดนั้นได้ โดยคุณสมบัติของตัวชี้วัดยังคงต้องเป็นไปตามหลักเกณฑ์ที่กำหนดไว้ตามข้อ 4.2 ภาคผนวก 1 
แนบท้ายประกาศที่ สน. 48/2567

4.  การส่งมอบคู่ฉบับสัญญารับจัดการ PF ให้แก่ลูกค้าเมื่อมีการลงนามแล้ว และเมื่อมีการแก้ไขข้อมูลอย่าง
มีนัยสำคัญ มีแนวทางปฏิบัติอย่างไร
	4.1  เมื่อเข้าทำสัญญารับจัดการ PF กับลูกค้าครั้งแรก ให้ผู้ประกอบธุรกิจส่งมอบคู่ฉบับสัญญาฯ ให้กับลูกค้า โดยจะเป็นรูปแบบ hard copy หรือ e-document ก็ได้
	4.2  สำหรับรูปแบบ PFS เมื่อมีการแก้ไขเพิ่มเติมข้อมูลตามข้อ 14 (1) และ (2) ของประกาศที่ 
สน. 48/2567 อย่างมีนัยสำคัญ เช่น มีการเปลี่ยนแปลงนโยบายการลงทุนที่ทำให้ความเสี่ยงเปลี่ยนไปอย่าง
มีนัยสำคัญ หรือ การเปลี่ยนกองทุนหลักที่ไปลงทุน (master fund) เป็นต้น ให้ผู้ประกอบธุรกิจแจ้งให้ลูกค้าทราบ รวมถึงส่งมอบคู่ฉบับสัญญาฯ ให้กับลูกค้า โดยจะเป็นรูปแบบคู่ฉบับสัญญา หรือสำเนาสัญญาในส่วนที่มีการแก้ไข
ก็ได้ เพื่อให้ลูกค้ารับทราบข้อมูลที่มีการเปลี่ยนแปลงและได้รับสัญญาฯ ฉบับที่มีข้อมูลเป็นปัจจุบัน 
5.  รูปแบบการให้บริการที่มีลักษณะเป็นกองทุนส่วนบุคคลรูปแบบพอร์ตมาตรฐาน (standard portfolio private fund (PFS)) หมายถึงรูปแบบลักษณะใด
	การให้บริการ PF รูปแบบที่มีลักษณะครบถ้วนตาม 5.1-5.3 จะถือว่าเป็น PFS
	5.1  ผู้ประกอบธุรกิจกำหนดหรือออกแบบนโยบายการลงทุนไว้ล่วงหน้า (pre-defined) 
เพื่อให้บริการนโยบายการลงทุนนั้นแก่ผู้ลงทุนเป็นวงกว้าง
	5.2  ลูกค้าไม่สามารถปรับเปลี่ยนหรือแก้ไขนโยบายการลงทุน เช่น สัดส่วนการลงทุนหรือหลักทรัพย์ที่จะลงทุน เป็นต้น ตลอดระยะเวลาการใช้บริการ (เพื่อความชัดเจนผู้ประกอบธุรกิจอาจระบุในสัญญาฯ ว่าลูกค้าสามารถ customize ได้หรือไม่)
	5.3  ผู้ประกอบธุรกิจประสงค์จะให้บริการนโยบายการลงทุนดังกล่าวเป็นการทั่วไป หรือ ไม่จำกัดการให้บริการแก่บุคคลหรือกลุ่มบุคคลใดเป็นการเฉพาะ โดยมีการโฆษณาหรือชักชวนในรูปแบบใดๆ ผ่านช่องทางที่ผู้ลงทุนทั่วไปเข้าถึงได้ง่าย เช่น หน้าสาขาของผู้ประกอบธุรกิจ website หรือ social media เป็นต้น
6.  หากผู้ประกอบธุรกิจไม่มีการให้บริการรูปแบบ PFS จะต้องกำหนดนโยบาย PF Governance อย่างไร
	ผู้ประกอบธุรกิจสามารถกำหนดนโยบายในส่วนที่ไม่ได้ระบุรายละเอียดในภาคผนวก 2 แนบท้ายประกาศแนวปฏิบัติที่ นป. 7/2567 ได้ตามความเหมาะสมกับรูปแบบการให้บริการ เช่น กรณีที่ผู้ประกอบธุรกิจให้บริการเฉพาะรูปแบบ traditional PF อาจไม่ต้องครอบคลุมในหัวข้อเรื่อง การกำหนดกลุ่มลูกค้าเป้าหมาย 
(ข้อ 2.1 ในแนวปฏิบัติฯ ) เป็นต้น

